CELEX: 32018D1733
Language: da
Date: 2018-11-14 00:00:00
Title: Kommissionens afgørelse (EU) 2018/1733 af 14. november 2018 om godkendelse på den Europæiske Unions vegne af ændringen af tillæg 1 til bilag XIII til handelsaftalen mellem Den Europæiske Union og dens medlemsstater på den ene side og Colombia, Ecuador og Peru på den anden side

16.11.2018   
               
               
                  DA
               
               
                  Den Europæiske Unions Tidende
               
               
                  L 288/15
               
            
         KOMMISSIONENS AFGØRELSE (EU) 2018/1733
         af 14. november 2018
         om godkendelse på den Europæiske Unions vegne af ændringen af tillæg 1 til bilag XIII til handelsaftalen mellem Den Europæiske Union og dens medlemsstater på den ene side og Colombia, Ecuador og Peru på den anden side
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets afgørelse 2012/735/EU af 31. maj 2012 om undertegnelse på Den Europæiske Unions vegne og midlertidig anvendelse af handelsaftalen mellem Den Europæiske Union og dens medlemsstater på den ene side og Colombia og Peru på den anden side (1), særlig artikel 4, og
         ud fra følgende betragtninger:
         
                     (1)
                  
                  
                     Handelsaftalen mellem Den Europæiske Union og dens medlemsstater på den ene side og Colombia og Peru på den anden side (2) (herefter »aftalen«) er blevet anvendt midlertidigt med Peru siden den 1. marts 2013 (3) og med Colombia siden den 1. august 2013 (4). Ecuador har tiltrådt aftalen ved indgåelse af en tiltrædelsesprotokol (5), som er blevet anvendt midlertidigt siden den 1. januar 2017.
                  
               
                     (2)
                  
                  
                     Ifølge artikel 209 i aftalen er det muligt at føje nye geografiske betegnelser til tillæg 1 til bilag XIII til aftalen efter gennemførelsen af en indsigelsesprocedure og efter undersøgelse af de geografiske betegnelser, der er omhandlet i artikel 208.
                  
               
                     (3)
                  
                  
                     Colombia har forelagt Unionen en anmodning om at føje nye geografiske betegnelser til tillæg 1 til bilag XIII til aftalen. Unionen har afsluttet indsigelsesproceduren og undersøgelsen af Colombias ni nye geografiske betegnelser.
                  
               
                     (4)
                  
                  
                     I henhold til artikel 257, stk. 2, i aftalen er Underudvalget vedrørende Intellektuel Ejendom, der er nedsat af parterne i overensstemmelse med artikel 257, stk. 1, i aftalen, ansvarligt for at vurdere de oplysninger, der er omhandlet i aftalens artikel 209, og for at forelægge Handelsudvalget, der er nedsat af parterne i overensstemmelse med artikel 12, stk. 1, i aftalen, forslag om ændring af tillæg 1 til bilag XIII til aftalen.
                  
               
                     (5)
                  
                  
                     Den 5. oktober 2018 vurderede Underudvalget vedrørende Intellektuel Ejendom oplysningerne vedrørende Colombias ni nye geografiske betegnelser og forelagde Handelsudvalget et forslag om ændring af tillæg 1 til bilag XIII til aftalen.
                  
               
                     (6)
                  
                  
                     I henhold til artikel 13, stk. 1, litra d), i aftalen har Handelsudvalget til opgave at evaluere og vedtage beslutninger som tilsigtet i aftalen vedrørende ethvert forhold, der henvises til det af de specialiserede organer, der nedsættes ved aftalen.
                  
               
                     (7)
                  
                  
                     I henhold til artikel 14, stk. 3, i aftalen træffes en beslutning i de tilfælde, der er omhandlet i artikel 12, stk. 4, af EU-parten og det berørte undertegnende Andesland og gælder kun for disse parter. Dette forhold er omfattet af bestemmelserne i artikel 12, stk. 4, da det udelukkende vedrører de bilaterale forbindelser mellem EU-parten og Colombia og er blevet drøftet på et bilateralt møde i Underudvalget vedrørende Intellektuel Ejendom.
                  
               
                     (8)
                  
                  
                     Tillæg 1 til bilag XIII til aftalen bør derfor ændres, og ændringerne bør godkendes på Unionens vegne —
                  
               VEDTAGET DENNE AFGØRELSE:
         
            Artikel 1
            Ændringerne af tillæg 1 til bilag XIII til handelsaftalen mellem Den Europæiske Union og dens medlemsstater på den ene side og Colombia, Ecuador og Peru på den anden side, som beskrevet i Handelsudvalgets udkast til afgørelse, godkendes herved på Den Europæiske Unions vegne.
            Handelsudvalgets udkast til afgørelse er opført i bilaget til denne afgørelse.
         
         
            Artikel 2
            Lederen af Unionens delegation i Handelsudvalget bemyndiges til at godkende samme udvalgs afgørelse på vegne af Den Europæiske Union.
         
         
            Artikel 3
            Handelsudvalgets afgørelse offentliggøres efter vedtagelsen i Den Europæiske Unions Tidende.
         
         
            Artikel 4
            Denne afgørelse træder i kraft på dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 14. november 2018.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 354 af 21.12.2012, s. 1.
         
            (2)  Handelsaftale mellem Den Europæiske Union og dens medlemsstater på den ene side og Colombia og Peru på den anden side (EUT L 354 af 21.12.2012, s. 3).
         
            (3)  Meddelelse om midlertidig anvendelse mellem Den Europæiske Union og Colombia af handelsaftalen mellem Den Europæiske Union og dens medlemsstater på den ene side og Colombia og Peru på den anden side (EUT L 56 af 28.2.2013, s. 1).
         
            (4)  Meddelelse om midlertidig anvendelse mellem Den Europæiske Union og Colombia af handelsaftalen mellem Den Europæiske Union og dens medlemsstater på den ene side og Colombia og Peru på den anden side (EUT L 201 af 26.7.2013, s. 7).
         
            (5)  Rådets afgørelse (EU) 2016/2369 af 11. november 2016 om undertegnelse på Unions vegne og midlertidig anvendelse af tiltrædelsesprotokollen til handelsaftalen mellem Den Europæiske Union og dens medlemsstater på den ene side og Colombia og Peru på den anden side for at tage hensyn til Ecuadors tiltrædelse af aftalen (EUT L 356 af 24.12.2016, s. 1).
      
      
         
            BILAG
            
               
                  AFGØRELSE Nr. …/2018 TRUFFET AF HANDELSUDVALGET
                  af […] 2018
                  om ændring af tillæg 1 til bilag XIII til handelsaftalen mellem Den Europæiske Union og dens medlemsstater på den ene side og Colombia, Ecuador og Peru på den anden side
                  HANDELSUDVALGET HAR —
                  under henvisning til handelsaftalen mellem Den Europæiske Union og dens medlemsstater på den ene side og Colombia, Ecuador og Peru på den anden side, særlig artikel 13, stk. 1, litra d), og
                  ud fra følgende betragtninger:
                  
                              (1)
                           
                           
                              Den 11. februar 2014 forelagde Colombia i medfør af artikel 209 i aftalen Kommissionen en anmodning om at føje nye geografiske betegnelser til tillæg 1 til bilag XIII til aftalen. Unionen har afsluttet indsigelsesproceduren og undersøgelsen af Colombias ni nye geografiske betegnelser.
                           
                        
                              (2)
                           
                           
                              På et møde mellem EU-parten og Colombia den 5. oktober 2018 vurderede Underudvalget vedrørende Intellektuel Ejendom i henhold til artikel 257, stk. 2, i aftalen oplysningerne vedrørende Colombias ni nye geografiske betegnelser og forelagde Handelsudvalget et forslag om ændring af tillæg 1 til bilag XIII til aftalen.
                           
                        
                              (3)
                           
                           
                              Tillæg 1 til bilag XIII til aftalen bør derfor ændres.
                           
                        
                              (4)
                           
                           
                              Afgørelsen om at ændre tillæg 1 til bilag XIII til aftalen kan vedtages på et møde i Handelsudvalget mellem EU-parten og Colombia, jf. artikel 14, stk. 3, i handelsaftalen, da den udelukkende vedrører de bilaterale forbindelser mellem disse og ikke berører et andet undertegnende Andeslands rettigheder og forpligtelser —
                           
                        BESTEMT FØLGENDE:
                  
                     Artikel 1
                     I tabellen i litra a) »Colombias geografiske betegnelser for landbrugsprodukter og fødevarer, vine, spiritus og aromatiserede vine« i tillæg 1 til bilag XIII til aftalen indsættes teksten i bilaget til denne afgørelse.
                  
                  
                     Artikel 2
                     Denne afgørelse, der er udfærdiget i to eksemplarer, undertegnes af Handelsudvalgets repræsentanter, som er bemyndiget til at handle på parternes vegne med henblik på ændring af aftalen. Denne afgørelse får virkning fra datoen for den sidste undertegnelse.
                     Denne afgørelse træder i kraft på dagen for vedtagelsen.
                  
                  
                     Udfærdiget i
                     
                        
                           På Handelsudvalgets vegne
                        
                        
                           Leder af EU's delegation
                        
                        
                           Leder af Colombias delegation
                        
                     
                  
               
            
         
      
      
         
            BILAG
            
                        Café de Nariño
                     
                     
                        Kaffe
                     
                  
                        Café de Cauca
                     
                     
                        Kaffe
                     
                  
                        Café del Huila
                     
                     
                        Kaffe
                     
                  
                        Bizcocho de Achira del Huila
                     
                     
                        Brød, wienerbrød, kager, kiks og andet bagværk samt konfekturevarer
                     
                  
                        Queso Paipa
                     
                     
                        Ost
                     
                  
                        Queso del Caquetá
                     
                     
                        Ost
                     
                  
                        Clavel de Colombia
                     
                     
                        Blomster og prydplanter
                     
                  
                        Rosa de Colombia
                     
                     
                        Blomster og prydplanter
                     
                  
                        Crisantemo de Colombia
                     
                     
                        Blomster og prydplanter